
Здравейте, дали е възможно да ми дадете малко допълнително пояснение по чл. 173а, ал. 1 КТ свързан с принудителното взимане на отпуска по време на извънредното положение.


1. Как се тълкува “преустановяване на работа”, като спиране на 100% или просто като намаляне на работата? Възможно ли е една фирма, която се занимава с дейности не толкова засегнати от извънредното положение, да обяви “преустановяване на работа” в един отдел и на базата на това да притиска служители във всички отдели да си взимат отпуск.


2. Дава ли право този член на работодателя да принуждава хора да излизат отпсук при положение, че имат работа, за сметка на други отдели които са “преустановили” работа. Пример: отдел производство е преустановил работа, може ли работодателя да принуждава служители от счетоводство да излизат отпсука, ако приемем, че те имат работа да вършене, която не е засегната от извънредното положение.


3. “работодателят има право и да предостави платения годишен отпуск”, това се однася само за отпуска през текущата календарна година, година или за целия натрупан отпуск. До края на извънредното положение има 15 дни. Може ли работодателя да има претенции за отпуск, извън тези 15 дни, ако предположим че извънредното положение, няма дъ бъде удължавано.


 

Разяснение на чл. 173а, ал. 1 КТ – отпуски по време на извънредно положение
===========================================================================

 

Здравейте, г-н Иванов,


когато поради обявено извънредно положение със заповед на работодателя или със заповед на държавен орган е преустановена работата на предприятието, на част от предприятието или на отделни работници и служители, работодателят има право да предостави платения годишен отпуск на работника или служителя и без негово съгласие, включително на работник или служител, който не е придобил 8 месеца трудов стаж – така гласи въпросната разпоредба на чл. 173а, ал. 1 от КТ, като е предвидено преустановяване на работа дори само на отделни работници и служители, за да предостави работодателят платен годишен отпуск на работника без негово съгласие. Не е конкретизирано дали се касае за годишен отпуск от тази или от минала година.  

Ако считате, че правата Ви са нарушени при прилагане на въпросната разпоредба, можете да сезирате ГИТ, вкл. и адвокат може да състави и отправи сигнал до ГИТ.


Поздрави,  

адв. Николина Митова  

0898 303092




г-н Иванов, намерихте ли някъде отговор на въпросите Ви, които са абсолютно същите, каквито имам и аз?  

Ще съм благодарна да споделите.


